**З А П И С Н И К**

од 30-таседница на Советот на ОпштинаАеродром, одржана на 10.07.2023 година со почеток во 16:30 часот, во просториите на ОпштинаАеродром

Присутни:

|  |  |
| --- | --- |
| 1. Дејан Митески | 17.Сузана Делева |
| 2. Милка Тримчевска | 18.Томче Ѓуровски |
| 3. Стефан Синадиновски | 19. Љупчо Недески |
| 4. Љупчо Ацковски | 20. Даниел Самарџиски |
| 5. Сузана Павловска | 21. Александра Петковска Николовска |
| 6. Оливер Миланов | 22. Миле Климоски |
| 7. Антонио Петковски | 23. Дарко Масларковски |
| 8. Маријана Столевска Тасиќ | 24. Горан Костовски |
| 9. Станислав Николовски | 25. СањаНесторовскаЛазарова |
| 10.Лидија Стаменкова | 26. ДејанРистовски |
| 11.Бошко Петковски | 27. Благица Сековска |
| 12Валерија Анастасова |  |
| 13. Васе Канзуров |
| 14. Елена Мургоска Митреска |
| 15. Милутин Ристески |
| 16. Вангелина Мојаноска |

Присутни се и претставници од општинската администрација.

Претседателот Дејан Митески, ја отвори седницата на Советот на Општина Аеродром и констатира дека на седницата присуствуваат мнозинство членови на Советоти Советот може полноважно да одлучува.

Претседателот извести дека на седницата Советникот Бошко Петковски е приклучен он-лајн

Претседателот отвори расправа по однос на Записникот на 29-та седница на Советот.

За збор се јави Советникот Васе Канзуров и напомена дека има забелешка по однос на записникот во точка 14 и 25

Бидејќи никој друг не побара збор Претседателот го стави на гласање Записникот заедно со забелешките .

**ГЛАСАА: ЗА – 26 советници ПРОТИВ –нема ВОЗДРЖАНИ- нема**

Се констатира дека записникот е усвоен.

Претседателот отвори расправа по однос на дневниот ред и извести дека се доставени предлог точки за дополнување на дневниот ред

Од страна на Градоначалникот:

1.Предлог- програма за измена на Програма ФА уредување на градежно земјиште на подрачјето на општина Аеродром за 2023 година

2.Предлог-одлука за давање согласност за склучување Договор за донација(спортско-рекреативни реквизити)

3.Предлог-одлука за доделување еднократна парична помош на семејството Кузмановски заради полесно надминување на последиците од претрпена штета предизвикана од пожар

Од страна на Претседател на Совет:

1. Предлог-иницијатива за обраќање до Советот на Град Скопје за измена на Одлуката за определување и промена на улици,мостови и плоштади на подрачјето на Град Скопје со враќање на старите имиња на 83 улици во Општина Аеродром

И од страна на Политичката партија Левица:

1.Предлог-иницијатива за донесување на Правилник за финансиска поддршка на спортисти, спортски клубови, спортски здруженија и други правни лица од областа на спортот.

Претседателот отвори расправа по однос на предлозите.

Претставник од Општинската администрација Тане Димовски се јави за збор по однос на Иницијативата поднесена од страна на Политичката партија ЛевицаПредлог-иницијатива за донесување на Правилник за финансиска поддршка на спортисти, спортски клубови, спортски здруженија и други правни лица од областа на спортоткаде што напомена дека целосно одговорот за неприфаќање на предлогот е во член 22 во законот за спортот кој што го цитираше и потенцираше дека Советничката група Левица изработила одличен Предлог-правилник но со примена на централно ниво.

Бидејќи никој не побара збор, Претседателот го заклучи претресот и го стави на гласање предлогот за дополнување на дневниот ред со точката

**Советникот Дејан Ристески** се јави за збор и образложизошто го поднеле овој Предлог-правилник,Советникот напомена дека премногу Општо се опфатени сите критериуми што ги бара Општината.Исто така Советникот напомена дека они се заложиле да дадат поттик на самите спортисти да се вложат повеќе за да има резултати и тие резултати да бидат наградени од страна на Општината.Советникот напомена дека Државата има добиено решение за вршење на дејност спорт и со овој Правилник детално,транспарентно, уредно и со дејност се спречува пристрасно доделување на финансиски средства од потенцијална корупција, затоа што овој Правилник имал бодови и коефициенти и според тие бодови и коефициенти никој никако не може да рангира во однос на доделувањето на средствата.

 Бидејќи никој друг не се јави за збор Претседателот на Совет го заклучи претресот по однос на точките за дополнување на дневниот ред и истите поединечни ги стави на гласање

**Предлог- програма за измена на Програма ФА уредување на градежно земјиште на подрачјето на општина Аеродром за 2023 година**

**ГЛАСАА: ЗА – 15 советници ПРОТИВ – нема ВОЗДРЖАНИ- нема**

Се констатира дека предлогот е усвоен

**Предлог-одлука за давање согласност за склучување Договор за донација(спортско-рекреативни реквизити)**

**ГЛАСАА: ЗА – 14 советници ПРОТИВ – нема ВОЗДРЖАНИ- нема**

Се констатира дека предлогот е усвоен

**Предлог-одлука за доделување еднократна парична помош на семејството Кузмановски заради полесно надминување на последиците од претрпена штета предизвикана од пожар**

**ГЛАСАА: ЗА – 20 советници ПРОТИВ – нема ВОЗДРЖАНИ- нема**

Се констатира дека предлогот е усвоен

**Предлог-иницијатива за обраќање до Советот на Град Скопје за измена на Одлуката за определување и промена на улици,мостови и плоштади на подрачјето на Град Скопје со враќање на старите имиња на 83 улици во Општина Аеродром**

**ГЛАСАА: ЗА – 15 советници ПРОТИВ – нема ВОЗДРЖАНИ- нема**

Се констатира дека предлогот е усвоен

**Предлог-иницијатива за донесување на Правилник за финансиска поддршка на спортисти, спортски клубови, спортски здруженија и други правни лица од областа на спортот.**

**ГЛАСАА: ЗА – 5 советници ПРОТИВ – нема ВОЗДРЖАНИ- нема**

Се констатира дека предлогот не е усвоен

**Претседателот го стави ва гласање дневниот ред со дополнувањето**

**ГЛАСАА: ЗА – 22 советници ПРОТИВ –нема ВОЗДРЖАНИ- нема**

Се констатира дека дневниот ред за 28-та седница е усвоен

Согласно член 61 од Деловникот за работа на Советот предлагам измена на редоследот на точките на дневен ред и тоа дополнителните точки да се разгледаат како последни точки од дневниот ред а пред точката советнички прашања.

**ГЛАСАА: ЗА – 22 советници ПРОТИВ – нема ВОЗДРЖАНИ- нема**

 Се констатира дека предлогот е усвоен

**Се премина на точките од дневниот ред**

**1-ва точка-Предлог-одлука за измена на распоредот на средствата во Буџетот на ОА за 2023 година.**

**Претседателот отвори расправа по однос на поднесениот амандман.**

**Поднесен е еден амандман од страна на Градоначалникот**

-Амандман,поднесен од Градоначалникот –архивски број 09-230/1 од 04.07.2023 година

Образложение по однос на Амандманот даде Гордана Клинчарова каде што напомена дека Амандманот е поднесен по барање на секторот образование, односно по барање на училиштето Гоце Делчев заради набавка на котел за греење, бидејќи котелот кој што го имаат е расипан и доколку повторно се поправа и се случи во грејната сезона да не функционира ќе треба децата да останат без греење. Поради тоа се врши прераспределба на средствата во рамките на буџетот за да можат да започнат постапка за набавка на котел.

**ГЛАСАА: ЗА – 27 советници ПРОТИВ –нема ВОЗДРЖАНИ- нема**

 Се констатира дека Амандманот е усвоен.

Претседателот орвори расправа по **Предлог-одлука за измена на распоредот на средствата во Буџетот на ОА за 2023 година.**

**За збор се јави Советничката Вангелина Мојановска** каде што постави неколку прашања.Советничката праша дали е ова поврзано со тендерот кој што бил објавен, дали е поврзано со помал број пријавени на униформи, кој е проблемот што сепак ова е голема сума на средства која што треба да се пренаменат од една ставка на друга ставка и дали ова бидејќи се работи за капитални расходи за детски градински, дали ова значи дека нема да се проектира оваа година нови градинки, дали седствата бидејќи се намалуваат од програмата за култура, а веќе еднаш имало помала ставка и ја зголемиле во програмата за култура и сега повторно тие средства се одземаат дали тоа ќе има некое влијание.Исто така Советничката праша бидејќи се работи за социјално загрозени лица и од таа ставка се одзема, дали тоа значи дека нема да има доволен број на лицата кои што имаат потреба да им се помогне. Советничката побара образложение колкаво ќе биде влијанието врз овие ставки од кои што се одземаат средствата.

Претставник од Општинската администрација даде образложение по однос на поставените прашања

**Советникот Дарко Масларковски** се јави за збор и постави прашање дали ова значи колку останува во ставката култура и дали ова значи дека е завршено со културни манифестации за оваа година. Советникот праша зошто мора да се земе од култура, а не од некоја друга ставка

Претставник од Општинслата администрација даде одговор

**Советникот Дарко Масларковски** се јави за збор и даде предлог , бидејќи минатата година имало 0 реализација од народната еднаквост да се скрати оваа година, бидејќи не гледа нешто да се реализира таму.

Бидејќи никој друг не се јави за збор Претседателот педложената одлука задедно со Амандманот ја стави на гласање.

**ГЛАСАА: ЗА – 15 советници ПРОТИВ –нема ВОЗДРЖАНИ- нема**

 Се констатира дека Одлуката е усвоена.

**2-ра точка-Предлог-Одлука за проширување на средствата во Буџетот на ОА за 2023 година**

**ГЛАСАА: ЗА – 26 советници ПРОТИВ – нема ВОЗДРЖАНИ- нема**

 Се констатира дека Одлуката е усвоена

**3-та точка**-**Предлог-Одлука за одобрување на дополнителни финансиски средства на основни училишта и детски градинки на територијата на Општина Аеродром.**

**ГЛАСАА: ЗА – 20советници ПРОТИВ – нема ВОЗДРЖАНИ- нема**

Се констатира дека одлуката е усвоена

**4-та точка од дневниот ред** –.**Предлог-програма за утврдување бесправен објект за кој може да се изврши вклопување на објектот во урбанистичко-планска документација (објект на КП 1456/1 КО Кисела Вода 2).**

**ГЛАСАА: ЗА – 27советници ПРОТИВ – нема ВОЗДРЖАНИ- нема**

Се констатира дека Одлуката е усвоена

**5-та точка** од дневниот ред –**Предлог-одлука за утврдување бесправен објект за кој може да се изврши вклопување на објектот во урбанистичко-планска документација ( објект на КП 2964/2 КО Кисела Вода 2)**

**ГЛАСАА: ЗА – 27 советници ПРОТИВ – нема ВОЗДРЖАНИ- нема**

Се констатира дека точката е усвоена.

**6-та точка** –**Предлог-одлука за доделување еднократна парична помош на семејството Камберовски заради полесно надминување на последиците од претрпена штета предизвикана од пожар**

Претставник од надлежната комисија Милутин Ристески се произнесе по однос на точката и напомена дека комисијата за социјална заштита го разгледа барањето на семејството Камберовски и едногласно одлучија да предложат на Советот помош во висина од 25.000 денари

**ГЛАСАА: ЗА – 27 советници ПРОТИВ –нема ВОЗДРЖАНИ- нема**

Се констатира дека Одлуката е усвоена.

**7-ма точка** - **Предлог-одлука за давање мислење на Програмата за изведување на ученичките екскурзии и другите слободни активности во ООУ „Лазо Ангеловски“-Аеродром, Скопје за учебната 2023/2024 година.**

**ГЛАСАА: ЗА – 22 советници ПРОТИВ –нема ВОЗДРЖАНИ- нема**

Се констатира дека Одлуката е усвоена.

**8-ма точка**- **Предлог-програма за измена и дополнување на Програмата за планирани активности од областа на образованието во Општина Аеродром за 2023 година**

 **ГЛАСАА: ЗА – 15 советници ПРОТИВ –нема ВОЗДРЖАНИ- нема**

Се констатира дека Програмата е усвоена.

**9-та точка од дневниот ред -Предлог-програма за измена на Програмата за остварување на социјална и детска заштита во Општина Аеродром за 2023 година.**

**ГЛАСАА: ЗА – 15советници ПРОТИВ – нема ВОЗДРЖАНИ- нема**

 Се констатира дека Програмата е усвоена.

**10-та точка**-**Предлог-програма за измена на Програмата за поддршка на културата во Општина Аеродром за 2023 година.**

**ГЛАСАА: ЗА – 15 советници ПРОТИВ – нема ВОЗДРЖАНИ- нема**

Се констатира дека Програмата е усвоена.

**11-та точка** - **Предлог-заклучок за усвојување на Одлука за донесување на Годишен план за вработување на ЈП за стопанисување на јавно осветлување за 2023 година.**

**За збор се јави Советникот Милутин Ристески** и напомена дека од она што го видел од Предлог-одлуката за годишен план за вработување на јавното претпријатие за стопанисување со јавното осветлување се разбори за две работни места со износ на плата од која што едната е над 40.000, а другата на 30.000 денари.Советникот напомена дека ако ова Претпријатие било само со еден вработен, односно само со директорот и успеа да оствари некакви заштеди на потрошени средтсва за електрична енергија за осветлување, сега со двајца вработени кои што согласно овие плати ќе потрошат годишно на Општината меѓу 10 и 15 илјади евра.Советникот го интересира дали овие заштеди кои што ги направиле по основ на исклучување на јавното осветлување и останатите заштеди кои што се направени, дали сега овие заштеди ќе се потрошат за плати на јавна администрација.

**Директорот на ЈП за осветлување Благоја Ѓеорѓиевски даде одговор по однос на поставеното прашање** и напомена дека законска обврска е носење план за вработување,Директорот на ЈП напомена дека заштедите биле поголеми од 15.000 евра изминатата година и не може да се потрошат со две вработувања доколку се реализираат вработувањата.

**Советничката Благица Сековска** се јави за збор и напомена дека поради принципиелни причини бидејќи не го поддржале формирањето на ова претпријатие Советничката група на Левица за оваа точка ќе гласаат против

**Советникот Дарко Масларковски** се јави за збор и праша дали овие плати ќе ги плаќа Претпријатието или ќе ги плаќа Општината

**Директорот на ЈП за осветлување Благоја Ѓеорѓиевски даде одговор по однос на поставеното прашање**каде што напомена дека Јавното Претпријатие се финансира од сметките за струја, дел од комуналната такса се префлра на Јавното Претпријатие со тоа ги плаќаат сметките за струја и тековното одржување.

**Советникот Љупчо Недески** се јави за збор и праша што конкретно ќе работат тие нови вработени

**Директорот на ЈП за осветлување Благоја Ѓеорѓиевски даде одговор по однос на поставеното прашање**каде што образложи кои ќе бидат обврските/работните задачи на идните вработени и напомена дека едното лице е со високо а другото со средно образование

**Советникот Васе Канзуров** се јави за збор и напомена дека мора да се вработат што повеќе луѓе и Претпријатието да пофункционално

**ГЛАСАА: ЗА –15советници ПРОТИВ –5 советнициВОЗДРЖАНИ- нема**

Се констатира дека Заклучокот е усвоен

**12-та точка** -**Предлог-програма за измена на Програма ФА уредување на градежно земјиште на подрачјето на општина Аеродром за 2023 година.**

**ГЛАСАА: ЗА – 22советници ПРОТИВ –нема ВОЗДРЖАНИ- нема**

 Се констатира дека Програмата е усвоена.

**13-та точка**- **Предлог-одлука за давање согласност за склучување Договор за донација (спортско-рекреативни реквизити).**

**ГЛАСАА: ЗА – 15советници ПРОТИВ – нема ВОЗДРЖАНИ- нема**

**Советникот Дарко Масларковски се јави за збор** и побара образложение по однос на точката

Претставник на Општинската администрација даде образложение по однос на прашањето

**ГЛАСАА: ЗА – 15 советници ПРОТИВ – нема ВОЗДРЖАНИ- нема**

Се констатира дека точката е усвоена.

**14-та точка** - **Предлог-одлука за доделување еднократна парична помош на семејството Кузмановски заради полесно надминување на последиците од претрпена штета предизвикана од пожар**

Претседателон на Совет напомена дека од причина што ова барање беше комплетирано после одржувањето на комисијата предложи истото да биде разгледано од страна на надлежната комисијата. Претседателот даде пауза од 15 минути заради одржување на комисијата.

**По одржувањето на комисијата претставник од надлежната комисија Милутин Ристески се произнесе по однос на точката и напомена дека** комисијата за социјална заштита го разгледа барањето и согласно документацијата која што беше оставена во прилог се работи за огромна штета, каде што целиот дом на семејството Кузмановски е уништен и од тие причини комисијата едногласно одлучи да му предложи на Советот да го усвои износот од 100.000 денари.

**Советникот Дарко Масларковски** се јави за збор и даде предлог како Совет да се размисли за формирање на противпожарно друштво или за активирање на веќе постоечките. Советникот напомена за наредната седница општинските служби или они како Иницијатива да поднесат формирање на противпожарно друштво

**Советникот Антонио Петковски** се јави за збор и напомена дека имало Совет за превенција и објасни дел од она што се случило на Советот. Советникот извести дека Полициската станица Аеродром од Понеделник ќе има активност која ќе има едукативен дел и дел каде што ќе дејствуваат на веќе настанат пожар.Исто така Советникот напомена дека ќе има штант на три локации кај Бисер, Скопјанка и Лисиче, кеде што ќе се делат едукативни флаери за превенција од пожар и слични настани од природни појави.

**Советникот Дарко Масларковски** се јави за збор и напомена дека многу е подобро доколку сите се заложат да имаат свое противпожарно друштво, или дел од капацитетите на веќе постоечките единици да се најде соодветен простор каде што би имало волонтери и други луѓе кои што ќе има дејност кои на случај на пожар да бидат први на местото.

**ГЛАСАА: ЗА – 26 советници ПРОТИВ – нема ВОЗДРЖАНИ- нема**

Се констатира дека Одлуката е усвоена.

**15-та точка** - **Предлог-иницијатива за обраќање до Советот на Град Скопје за измена на Одлуката за определување и промена на имиња на улици, мостови и плоштади на подрачјето на Град Скопје со враќање на старите имиња на 83 улици во Општина Аеродром.**

**Советникот Милутин Ристески се јави за збор** и напомена дека после изминатиот викенд кога на Аеродром и Скопје му се закануваше еколошка катастрофа, смета дека е несериозно било каква Иницијатива да се праќа до Советот на Град Скопје, а најмалку за промена на имиња на улици.Советникот напомена дека овие имиња на улици биле променети низ една транспарентна постапка во Град Скопје низ процес кој траел повеќе од една година. Исто така Советникот напомена дека дека краците на Тодор Чангов и Ѓорѓи Капчев да не бидат именувани како крак 1,2,3 туку секој од овие краци да си добие посебно име, затоа што тоа е многу потребно и за возилата на брза помош, такси возила и слично.

Претседателот на Совет како подносител на Иницијативата напомена дека Иницијативата била поднесена во периодот пред да почне проблемот со собирање на сметот од страна на Град Скопје и комунална хигиена. Во однос на транспарентноста Претседателот на Совет напомена дека за промена на имињата ниту еден жител не е прашан, не е прашана Општината и не е прашан тогашниот Совет на Општина Аеродром.

**Советникот Милутин Ристески** се јави за реплика и напомена дека не е точно дека не е прашана Општината и напомена дека тоа го има во архивата на Град Скопје и во Општината. Советникот кажа дека сите имиња на улиците се ставени врз база на предлози од граѓаните.

**Советникот Станислав Николовски** се јави за збор и напомена дека тоа што се сменети улиците смета дека е направено голема грешка.Советникот напомена дека се е измешано и дека граѓаните мора да ги сменат и своите лични исправи, како што се лични карти и слично.Исто така Советникот напомена дека ќе ја поддржат оваа Иницијатива

**Советникот Милутин Ристески** се јави за реплика и напомена дека со промена на имињата на улиците нема никаква обврска наметнато на граѓаните да мора да ги сменат документите

**Советникот Станислав Николовски** се јави за реплика и даде пример дека за регистрација за кола мора се да се смени, да се оди до Град Скопје и да се поднесе барање дека улицата е сменета

**Советникот Даниел Самарџиски** се јави за збор и напомена дека сите Иницијативи кои се поднесени се препратени до Град Скопје за одлучување и не зависат од нас и очекувал дека како Советници од десницата би требало кога ќе дојде до промена на имињата да се понудат десничари.

**Претседателот на Совет Дејан Митески** одговори дека поради тоа што не живеат таму не се соочуваат секојдневно со проблеми од регистрација на кола, имотен лист, лична карта и слично. Исто така Претседателот на Совет напомена дека практична е причината за иницијативата за враќање на имињата

**Советникот Станислав Николовски** се јави за збор и напомена дека бараат старите имиња да се вратат .

**Советникот Даниел Самарџиски** се јави за реплика и напомена дека ВМРО-ДПМНЕ да се одолжат на граѓаните да се прошири Иницијативата и да се одложи за да може да се расправа по однос на истата

**Советникот Дејан Ристески** се јави за збор и напомена дека они се за поддршкаа да се вратат назад имињата, бидејќи е попрактично и за службите и за жителите

**Советникот Дарко Масларковски** се јави за збор и напомена дека ја поддржуваат иницијативата.Исто така Советникот напомена дека од кога се променила бројката на неговата улица настанал голем хаос.Советникот предложи доколку се праќа оваа иницијатива и доколку се прават нови илици, не би било лошо неколку улици да носат имиња на истакнати Аеродромци.

**Советникот Милутин Ристески** се јави за реплика и напомена дека измената на Авној во Асном е направена во 2012 и хаосот со бројчињата настанал тогаш.Советникот напомена дека 30 години живеел на улица Руди Чајевец и единствените две улици кои што носат имиња на Воени пилоти од тоа време Фрањо Клуз и Руди Чајевец, Фрањо Клуз останува а Руди Чајевец е сменета во Методија Шаторов Шарло во истата таа 2012 година и поради тоа биле направени промените на имињата на улиците.

**Советникот Васе**Канзуров се јави за збор и напомена дека на некои улици на територија на Општина Аеродром не ни се познати имињата на лицата кои што се именувани истите.

**Советникот Милутин Ристески** се јави за реплика и напомена дека граѓаните доставуваат предлози во Град Скопје, а не ги одредуваат локациите на кои ќе бидат улиците тие улици. Советникот напомена дека не секогаш улиците треба да се поврзани со некои локални херои, дури не мора да биде ни национален.

**ГЛАСАА: ЗА – 19 советници ПРОТИВ – нема ВОЗДРЖАНИ- нема**

Се констатира дека Иницијативата е усвоена.

**16-та точка**–**Советнички прашања**

Милутин Ристески –во медиумите излезе дека Општина Аеродром немала склучено договор до Дрисла, бидејќи стариот договор со Дрисла бил истечен во месец Март годинава.Отука сакам да прашам дали е ова точно, дали постои во моментов важечки договор и дали е точно дека стариот договор е истечен и сега немаме нов договор и доколку е истечен договорот, тогаш од Март до сега каде е одложуван комуналниот отпад кој што го собирал Општината.

Горан Костовски- Зошто не е продолжен договорот со Дрисла и каде се фрла отпадот кој што го собира Општината

Сузана Делева-Прашање од граѓаните кои што живеат на ул. Гаврил Константиновиќ и они прашуваат дали Општината планира да ја санира оваа улица и тоа по целата нејзина должина кај Мирко 919 до Населба Лисиче и ако планира кога планира тоа да се санира

Сања Несторовска-Лазарова-прашање до службите, дали можат да изготват листа за трошоци за електрична енергија за сите јавни установи кои што се наоѓаат под Општината за тековнава година.

Вангелина Мојановска-Прашање околу легализациите, до каде е легализацијата, колку предмети се легализирани, колку останаа нелегализирани и зошто многу бавно оди процесот.

Дејан Ристески-колкава беше потребата да се склучи договор со надворешна фирма за косење на тревата кога знаеме дека имаме преку 80 вработени сезонски работници и дали овие работници и покрај сета механизација што ја има Општина Аеродром не можеа са ја вршат работата како што треба, па мораше да склучи договор за да се искоси тревата.

-Дали имаше надзор на фирмата што ги поставуваше плочниците конкретно на Асном 118 по ново, пред Асном 118 и зградите околу таа зграда. Како е изведен градежниот зафат, бидејќи плочниците не се наместени професионално и имам поплаки дека плочниците се наместени катастрофа каде што истата фирма работела

Даниел Самарџиски-во врска со косењето на тревата дали на местото каде што коси фирмата, косат и нашите службеници.

-Дали имаме рокови кога се реновира нешто, ова е прашање од Горан кој што живее позади Мајчин дом и прашува кога ќе биде готов паркингот позади Мајчин дом.

-Дали за упис на децата во градинка ќе добиваат архивски броеви или на маил ќе добијат потврдно дека децата се примени, бидејќи во градинките им ги примаат документите и не им одговараат отпосле.

-До секторот за комунални работи, дали ќе ставите на игралиштата табли со работно време за користење на одредено игралиште, бидејќи им пречи на станарите во зградите.

Дарко Масларковски-Градоначалникот на почетокот на неговиот мандат кажа дека ќе се формира сектор за ЕУ фондови, посебен сектор во Општината кој што ќе биде насочен кон тоа.Дали ние како Општина до сега сме генерирале некаков проект за некои фондови да привлечеме и нешто да реализираме.

-комшиите констатираат дека подобро било пред да почнат да го прават плочникот, таму има човек кој што е со инвалидска количка и вели дека сега му е голем проблем да стигнат до паркинг. Луѓето се обраќаат до мене и бараат одговор зошто тоа така се прави.Дали има надзор, дали е реагирано до фирмата и дали ќе бидат казнети или граѓаните да си ја земат во свои раце работата

-Кај Руди Чаевац постаро, по ново Методија Шаторов Шарло има една фонтана и прашањето е кога ќе проработи таа фонтана.

-Зошто се бришат коментари на Општинскиот fanpageи дали Градоначалникот ги чита.

-Зошто нема акција на бесплатно собирање на кабастиот отпад и нели е добро да се одреди локација каде граѓаните би можеле да го одлагаат бесплатно тој кабаст отпад.

-Што бидна со младиснкиот Совет, зошто не е формиран, нели можеме и младите да ги вклучиме во управувањето на Општината. Зошто не можеме 2 години да формираме младински Совет, има ли уште активен оглас. Зошто не е формиран и што се превзема со тоа младите да се вклучуваат во Општината.

Советникот Љупчо Недески упати апел до Директорот на ЈП и до Претседателот на Совет да се изврши санација на дефектите доколку има потреба и да се даде број они како Советници да пријавуваат, да кажат граѓаните каде имаат проблем и паркот кај Авиончето да се санира дефектот, бидејќи убаво е времето а граѓаните не можат да го искористат.

Дневниот ред беше исцрпен.

Со тоа заврши 30-та седница на Советот на Општина Аеродром.

 Претседател на Совет

 на Општина Аеродром

 Дејан Митески